Zimbabwe

Zimbabwe ew gwlas yn dehow-barth Africa. Nag eus dhedhy trewth dhe'n mor. A-dro dhedhy yma Africa Dhehow, Botswana, Zamby ha Mozambik. Sowsnek ew an taves sodhogel, mes yma an vroassa radn a'n pobel ow clappya Shonek, yn arbednik yn north ha cres an wlas, a-dro dhe Harare. Ndebelek ew kewsys gen an re na y'n soth a-dro dhe Bulawayo.

Bys yn 1979, hanow Zimbabwe o Southern Rhodesia. Yn 1965, governans Ian Smith a wrug declarya anserhogeth an wlas dhyworth an Ruwvaneth Unys. Yndelma yth era owth assaya gwitha tus wydn yn gallos. Nag eren'jei byth moy es 5.5% a boblans an wlas, hedn ew le na 300 000 dhen. Woja an ‘ger lonek’, an Ruwvaneth Unys a gemeras gallos arta yn 1979 rag y dhrei dhe ZANU-PF, lewys gen Robert Mugabe ha Canaan Banana, an vledhen woja hedna.

Yn 2009, Morgan Tsvangirai a wrug omjunya governans Zimbabwe, hag ev lewydh MDC, an eskerens politek tradycyonal dhe ZANU-PF.

Klass:Gwlasow yn Afrika